**„N á v r h“**

 **VŠEOBECNÉ ZÁVZNÉ NARIADENIE OBCE ČECHYNCE**

 **č. 4/2017**

**o stanovení výšky príspevku za stravovanie v školskej jedálni, mesačnom príspevku na čiastočnú úhradu  materskej školy a  školského klubu detí, ktorých zriaďovateľom je Obec Čechynce**

 Obecné zastupiteľstvo v Čechynciach v súlade s ustanoveniami §6 ods. 1 zákona č. 369/1990 Zb. o obecnom zriadení v znení neskorších predpisov a podľa zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov sa uznieslo na vydaní VZN č.4/2017

**Článok I**

**Úvodné ustanovenie**

**§ 1**

**Účel a predmet**

Toto VZN č.4/2017 určuje výšku príspevku na čiastočnú úhradu nákladov v základnej škole, v materskej škole a v zariadení školského stravovania, ktorých zriaďovateľom je Obec Čechynce.

 **§ 2**

**Druhy príspevkov v školskom klube detí pri základnej škole, v materskej škole a v zariadení školského stravovania**

1. Príspevky v školskom klube detí pri základnej škole, v materskej škole a v zariadení školského stravovania, ktorých zriaďovateľom je Obec Čechynce upravené v tomto nariadení zahŕňajú:

a/ príspevok za čiastočnú úhradu výdavkov za pobyt dieťaťa v materskej škole zriadenej obcou podľa §28 ods. 6 zákona č. 245/2008 Z.z. o výchove a vzdelávaní a o zmene a doplnení niektorých zákonov – ďalej len školský zákon

b/ príspevok na čiastočnú úhradu nákladov spojených s činnosťou školského klubu detí pri základnej škole zriadenou obcou podľa §49 ods. 5 zákona č.245/2008 Z.z. o výchove a vzdelávaní a o zmene a doplnení niektorých zákonov – ďalej len školský zákon

c/ príspevok na čiastočnú úhradu nákladov v zariadení školského stravovania zriadenou obcou a to na nákup potravín na jedno odobraté jedlo podľa §140 ods. 10 zákona č.245/2008 Z.z. o výchove a vzdelávaní a o zmene a doplnení niektorých zákonov – ďalej len školský zákon

 **§ 3**

 **Školský klub detí pri základnej škole,  materská škola a  zariadenie školského stravovania, ktorých zriaďovateľom je Obec Čechynce**

1. Školský klub detí pri Základnej škole Čechynce, Nitrianska ulica 1/82, 951 07 Čechynce
2. Materská škola – Čechynce, Nitrianska ulica 1/80, 951 07 Čechynce
3. Zariadenie školského stravovania MŠ Čechynce, Nitrianska ulica 1/80, 951 07 Čechynce

 **Článok II**

 **Príspevok v školskom klube detí pri základnej škole, v materskej škole a v zariadení školského stravovania, ktorých zriaďovateľom je Obec Čechynce**

 **§ 4**

 **Príspevok na činnosť školského klubu**

1. Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne vo výške **3.-**eur.
2. Príspevok na čiastočnú úhradu nákladov spojených s činnosťou školského klubu detí neuhrádza zákonný zástupca žiaka, ak predloží riaditeľovi základnej školy doklad o tom, že je poberateľom dávky v hmotnej núdzi a príspevku k dávke v hmotnej núdzi.

 **§ 5**

 **Príspevok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov v materskej škole mesačne na jedno dieťa počas školského roka sumou **5.-** eur.
2. Príspevok v materskej škole sa neuhrádza za dieťa:

a/ ktoré má jeden rok pred plnením povinnej školskej dochádzky

b/ ak zákonný zástupca žiaka predloží riaditeľovi materskej školy doklad o tom, že je poberateľom dávky v hmotnej núdzi a príspevku k dávke v hmotnej núdzi.

c/ ktoré je umiestnené v zariadení na základe rozhodnutia súdu.

d/ ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom.

e/ ktoré nedochádzalo do materskej školy ak bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.

 **§ 6**

 **Príspevok na čiastočnú úhradu nákladov v školskej jedálni**

1. Príspevok, ktorý uhrádza zákonný zástupca dieťaťa a žiaka vo výške nákladov nanákup potravín, podľa vekových kategórií stravníkov.

Materská škola Desiata Obed Olovrant Spolu

Stravníci od 2-6 rokov **0,30 0,72 0,25 1,27**

Základná škola

Stravníci od 6-11 rokov **1,09 1,09**

Základná škola a materská škola

Dospelí **1,26 1,26**

 **Článok III**

 **Záverečné ustanovenie**

1. Pokiaľ nie je v tomto nariadení podrobnejšia úprava, odkazuje sa na školský zákon, zákon o štátnej správe a o školskej samospráve, zákon o financovaní škôl a školských zariadení a na vykonávacie predpisy vydané na ich základe.
2. Obecné zastupiteľstvo obce Čechynce sa na tomto všeobecne záväznom nariadení o stanovení výšky príspevku za stravovanie v školskej jedálni,mesačnom príspevku na čiastočnú úhradu  materskej školy a  školského klubu detí uznieslo dňa .........................
3. Všeobecné záväzné nariadenie nadobúda právoplatnosť 15. dňom po vyvesení na úradnej tabuli obecného úradu.
4. Toto všeobecné záväzné nariadenie ruší Všeobecné záväzné nariadenie obce č. 2/2011 o stanovení výškypríspevku za stravovanie v školskej jedálni, mesačnom príspevku na čiastočnú úhradu  materskej školy a  školského klubu detí.
5. Toto všeobecné záväzné nariadenie bolo schválené uznesením Obecného zastupiteľstva v Čechynciach č.: ....................

 Róbert Kupeček

 starosta Obce Čechynce

Pred schválením:

Vyvesené:

Zvesené:

Po schválení:

Vyvesené:

Zvesené: